Document ID: 31998R1010

KOMMISSIONENS FORORDNING (EF) Nr. 1010/98 af 14. maj 1998 om fravigelse for Tyskland af handelsnormerne for abrikoser
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), ændret ved Kommissionens forordning (EF) nr. 2520/97 (2), særlig artikel 3, stk. 3, og
ud fra følgende betragtninger:
I Kommissionens forordning (EØF) nr. 1108/91 af 30. april 1991 om fastsættelse af kvalitetsnormer for abrikoser (3), senest ændret ved forordning (EF) nr. 888/97 (4), er der fastsat nøjagtige bestemmelser om størrelsessortering af disse produkter;
i artikel 3, stk. 3, i forordning (EF) nr. 2200/96 er der åbnet mulighed for at fravige gældende normer, hvis frugt og grøntsager fra et bestemt område sælges i detailhandelen i dette område for at tilgodese en velkendt lokal forbrugstradition;
visse arter abrikoser produceret i Tyskland, især i området »Süßer See«, er mindre end foreskrevet i gældende normer; disse abrikoser sælges traditionelt i produktionsområdet; en sådan fragivelse bør tillades på Tysklands område;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
1. Uanset bilaget til forordning (EØF) nr. 1108/91 kan mindstestørrelsen for abrikoser produceret i området »Süßer See« være 5 mm mindre end den mindstestørrelse, der er fastsat i normerne. Disse abrikoser kan dog kun markedsføres i Sachsen-Anhalt og Sachsen.
2. Ved anvendelse af stk. 1 anføres for hvert parti på det dokument eller på den seddel, der er omhandlet i artikel 5, stk. 2, i forordning (EF) nr. 2200/96, ud over de øvrige foreskrevne oplysninger følgende angivelse: »Nur in Sachsen-Anhalt und Sachsen im Einzelhandel zu verkaufen«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. maj 1998.

Labels: 3
17
18